ΚΑΝΟΝΙΣΜΟΣ ( ΕΟΚ ) αριθ . 1304/91 ΤΗΣ ΕΠΙΤΡΟΠΗΣ της 17ης Μαΐου 1991 για τροποποίηση του κανονισμού ( ΕΟΚ ) αριθ . 2159/89 περί καθορισμού των λεπτομερειών εφαρμογής των ειδικών μέτρων για τους καρπούς με κέλυφος και τα χαρούπια που προβλέπονται στον τίτλο ΙΙα του κανονισμού ( ΕΟΚ ) αριθ . 1035/72 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3920/90 ( 2 ), και ιδίως το άρθρο 14ζ,

Εκτιμώντας :

ότι ο κανονισμός ( ΕΟΚ ) αριθ . 2159/89 της Επιτροπής ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3403/89 ( 4 ), προβλέπει τη δυνατότητα τροποποιήσεως των σχεδίων για τη βελτίωση της ποιότητας και της εμπορίας κατά τη διάρκεια της εκτελέσεώς τους - ότι πρέπει να προσδιοριστούν οι όροι αποδοχής των αιτήσεων τροποποιήσεως των σχεδίων - ότι, για τις αιτήσεις που υποβλήθηκαν προκειμένου να ληφθεί υπόψη η αύξηση της εκτάσεως των οπωρώνων λόγω της προσχωρήσεως νέων μελών στις οργανώσεις παραγωγών, οι τροποποιήσεις πρέπει να εξεταστούν μετά από την πάροδο ορισμένου χρόνου εκτελέσεως των σχεδίων και λειτουργίας των οργανώσεων αυτών, προκειμένου να διευκολύνεται η εκτίμηση της σταθερότητάς τους καθώς και η εκπόνηση ισοζυγίου της καταστάσεως πραγματοποιήσεως των σχεδίων από την έγκρισή τους -

ότι πρέπει να διασφαλίζεται η καλή χρησιμοποίηση των κοινοτικών κεφαλαίων - ότι, για το σκοπό αυτό, πρέπει να περιορισθεί το ποσοστό των χορηγουμένων προκαταβολών για την πληρωμή των ετησίων τμημάτων προς εκτέλεση των σχεδίων βελτιώσεως της ποιότητας και της εμπορίας και να χορηγείται η πληρωμή για ετήσιο τμήμα μόνον εφόσον έχει πράγματι καταβληθεί το ετήσιο τμήμα του προηγουμένου έτους - ότι πρέπει επίσης να προβλεφθεί ότι τα υποβαλλόμενα δικαιολογητικά έγγραφα επιτρέπουν να παρακολουθείται και να ελέγχεται η εξέλιξη της πραγματοποιήσεως των εργασιών επί του συνόλου της εκτάσεως του οπωρώνα που καλύπτεται από το σχέδιο -

ότι η Επιτροπή Διαχείρισης Οπωροκηπευτικών δεν διατύπωσε γνώμη στην προθεσμία που έθεσε ο πρόεδρος της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Ο κανονισμός ( ΕΟΚ ) αριθ . 2159/89 τροποποιείται ως εξής :

1 . Στο άρθρο 8, η παράγραφος 4 αντικαθίσταται από το ακόλουθο κείμενο :

"4 . Για κάθε αίτηση τροποποιήσεως του προγράμματος, η αρμόδια αρχή αποφασίζει, μετά από διεξοδική εξέταση των προσκομιζομένων δικαιολογητικών και έχοντας υπόψη τα κριτήρια της παραγράφου 2 δεύτερο εδάφιο, σύμφωνα με τη διαδικασία που περιγράφεται στην παρούσα παράγραφο .

Αίτηση τροποποιήσεως του προγράμματος που δικαιολογείται από την επιθυμία αυξήσεως της επιφανείας που καλύπτεται από το πρόγραμμα, ιδίως λόγω της αυξήσεως του αριθμού των συμβαλλομένων παραγωγών, μπορεί να υποβληθεί μία μόνο φορά, από το τέταρτο έτος μετά από την έγκριση του προγράμματος . Η αίτηση αυτή πρέπει να συνοδεύεται από ισοζύγιο από το οποίο προκύπτουν οι τροποποιήσεις της εκτάσεως του οπωρώνα της οργανώσεως που καλύπτεται από το πρόγραμμα μετά από τις νέες προσχωρήσεις ή τις ενδεχόμενες αποχωρήσεις συμβαλλομένων από την ημερομηνία υποβολής του προγράμματος καθώς και το στάδιο υλοποιήσεως του προγράμματος από την έγκρισή του .

Η αρμόδια αρχή αποφασίζει επί της αιτήσεως αυτής μετά από επιτόπιο έλεγχο που αφορά τα στοιχεία που αναφέρονται στην παράγραφο 2 δεύτερο εδάφιο, καθώς και το στάδιο υλοποιήσεως του προγράμματος και την τεκμηρίωση της αιτήσεως τροποποιήσεως του τελευταίου . Η έκθεση για τον έλεγχο αυτό επισυνάπτεται στην ανακοίνωση που γίνεται προς την Επιτροπή, σύμφωνα με τις διατάξεις της προαναφερομένης παραγράφου .

Σε καμία περίπτωση, η προθεσμία εκτελέσεως του τροποποιημένου προγράμματος δεν μπορεί να υπερβεί την αρχικώς προβλεφθείσα περίοδο ."

2 . Στο άρθρο 8 παράγραφος 5 προστίθεται το ακόλουθο εδάφιο :

"Η αρμόδια αρχή λαμβάνει υπόψη της τη μείωση της εκτάσεως του οπωρώνα που καλύπτεται από το πρόγραμμα και η οποία προκύπτει από μείωση του αριθμού των μελών της οργανώσεως των παραγωγών ."

3 . Στο άρθρο 19 τρίτο εδάφιο προστίθεται το ακόλουθο κείμενο :

"Οι αιτήσεις ενισχύσεως περιλαμβάνουν όλα τα αναγκαία στοιχεία για τη γεωγραφική εξακρίβωση του μέρους του οπωρώνα που καλύπτεται από κάθε τύπο εργασιών που πραγματοποιούνται κατά τη διάρκεια αυτής της ετησίας περιόδου . Τα τιμολόγια και τα δικαιολογητικά περιλαμβάνουν την ακριβή αναφορά του μέρους του οπωρώνα που αποτελεί αντικείμενο των εν λόγω εργασιών ."

4 . Στο άρθρο 22α, η παράγραφος 3 αντικαθίσταται από το ακόλουθο κείμενο :

"3 . Στην περίπτωση ενίσχυσης για την εκτέλεση του προγράμματος, οι αιτήσεις προκαταβολών μπορούν να υποβάλλονται σύμφωνα με το παράρτημα VII, μετά από την έγκριση του προγράμματος . Μπορεί να υποβληθεί μία μόνον αίτηση προκαταβολής για κάθε έτος εκτελέσεως του προγράμματος με προσκόμιση της αποδείξεως ότι έχει αρχίσει η εκτέληση του ετησίου μέρους . Αυτή η απόδειξη προσκομίζεται βάσει δικαιολογητικών που αφορούν τουλάχιστον το 50 % της εκτιμήσεως που αναφέρεται στο παράρτημα VII σημείο 7 . Η αίτηση περιλαμβάνει όλα τα αναγκαία στοιχεία για την εξακρίβωση του μέρους του οπωρώνα που καλύπτεται από τους διαφόρους τύπου εργασιών του ετησίου τμήματος .

Η πληρωμή που πραγματοποιείται ως προκαταβολή της κοινοτικής συμμετοχής ισούται με το 50 % κατ'ανώτατο όριο της ολικής χρηματοδοτικής συμμετοχής της Κοινότητας που καθορίζεται στο άρθρο 14δ παράγραφος 2 του κανονισμού ( ΕΟΚ ) αριθ . 1035/72 . Η πληρωμή αυτή εξαρτάται από την πραγματική καταβολή του 50 % της συμμετοχής του κράτους μέλους που καθορίζεται στην προαναφερθείσα διάταξη .

Το σύνολο των προκαταβολών που αναφέρονται στο προηγούμενο εδάφιο δεν μπορεί, εντούτοις, να υπερβεί το 50 % του ποσού που καθορίζεται στο άρθρο 2 του κανονισμού ( ΕΟΚ ) αριθ . 790/89 . Η ισοτιμία που εφαρμόζεται για τη μετατροπή σε εθνικό νόμισμα του συνολικού ποσού των προκαταβολών είναι η γεωργική ισοτιμία που ισχύει την 1η Σεπτεμβρίου που προηγείται της αιτήσεως προκαταβολής .

Δεν πραγματοποιείται καμία προκαταβολή και καμία πληρωμή της ενισχύσεως για ετήσιο τμήμα εκτελέσεως του προγράμματος πριν πραγματοποιηθεί η συνολική πληρωμή του προηγουμένου ετησίου τμήματος με τους όρους που προβλέπονται στα άρθρα 19 και 20 ."

5 . Στο παράρτημα III μέρος Δ σημείο 1 προστίθεται, στο τέλος, το ακόλουθο κείμενο :

"Το πρόγραμμα οροθετεί επακριβώς τα αγροτεμάχια στα οποία εκτελείται καθεμία από τις δράσεις ."

6 . Στο παράρτημα VII :

α ) ο συντελεστής "0,44" που αναφέρεται στο τμήμα Α "Επιλέξιμες δαπάνες", σημείο 4, αντικαθίσταται από το συντελεστή "0,275 "-

β) ο συντελεστής "0,90" που αναφέρεται στο τμήμα Β "Ανώτατο ποσό που γίνεται αποδεκτό για προκαταβολή", σημείο 1, ανικαθίσταται από το συντελεστή "0,50 ". Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 17 Μαΐου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 118 της 20 . 5 . 1972, σ . 1 . ( 2 ) ΕΕ αριθ . L 375 της 31 . 12 . 1990, σ . 17 . ( 3 ) ΕΕ αριθ . L 207 της 19 . 7 . 1989, σ . 19 . ( 4 ) ΕΕ αριθ . L 328 της 14 . 11 . 1989, σ . 23 .